**Služby OLO počas sviatku 17. novembra 2021**

**Bratislava, 15. novembra 2021 - Bratislavská mestská spoločnosť Odvoz a likvidácia odpadu (OLO a.s.) bude vykonávať odvoz odpadu počas štátneho sviatku 17. 11. 2021 bez zmeny, s výnimkou prevádzky zberných dvorov.**

Odvoz zmesového komunálneho odpadu, triedeného odpadu (papier, plasty, sklo), záhradného bioodpadu, kuchynského bioodpadu a jedlých olejov a tukov bude v stredu 17. novembra 2021 prebiehať bez zmeny, tj. podľa bežného harmonogramu platného na tento deň.

**Zberný dvor OLO na Starej Ivanskej ceste 2 bude v stredu 17. novembra 2021 zatvorený**; počas pracovných dní je zberný dvor otvorený v čase od 8.00 do 18.00 a v sobotu od 8.00 do 18.00.

**Zberný dvor Rača na ulici Pri Šajbách 1 bude zatvorený**; počas týždňa je otvorený vo štvrtok od 11.00 do 18.00 a v sobotu od 8.00 do 15.00.

**ZEVO** (Zariadenie na energetické využívanie odpadu, st. názov Spaľovňa Bratislava) **z dôvodu pravidelnej technologickej odstávky** **neprijíma odpad od externých zákazníkov do 19. 11. 2021**. Počas pracovných dní je ZEVO otvorené v čase od 6.00 do 14.00 a v sobotu od 6.00 do 11.30.

**Zákaznícke centrum** bude **dostupné v skrátených hodinách od 7.00 do 12.00** a vybavuje výlučne e-mailové ([zakazka@olo.sk](mailto:zakazka@olo.sk)) a telefonické (02/50 110 111) požiadavky.

